CELEX: 32021D1730
Language: hr
Date: 2021-09-28 00:00:00
Title: Provedbena odluka Komisije (EU) 2021/1730 оd 28. rujna 2021. o usklađenoj uporabi uparenih frekvencijskih pojaseva 874,4–880,0 MHz i 919,4–925,0 MHz i neuparenog frekvencijskog pojasa 1900–1910 MHz za željezničke pokretne radijske komunikacije (priopćeno pod brojem dokumenta C(2021) 6862) (Tekst značajan za EGP)

30.9.2021   
               
               
                  HR
               
               
                  Službeni list Europske unije
               
               
                  L 346/1
               
            
         PROVEDBENA ODLUKA KOMISIJE (EU) 2021/1730
         оd 28. rujna 2021.
         o usklađenoj uporabi uparenih frekvencijskih pojaseva 874,4–880,0 MHz i 919,4–925,0 MHz i neuparenog frekvencijskog pojasa 1 900–1 910 MHz za željezničke pokretne radijske komunikacije
         
            
               (priopćeno pod brojem dokumenta C(2021) 6862)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Odluku br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici (Odluka o radiofrekvencijskom spektru) (1), a posebno njezin članak 4. stavak 3.,
         budući da:
         
                     (1)
                  
                  
                     Radijski komunikacijski sustav koji se trenutačno upotrebljava za željeznički promet, odnosno Globalni sustav pokretnih komunikacija za željeznički promet (GSM-R), temelji se na specifikacijama koje su izrađene prije 20 godina, pa zbog tehnološke zastarjelosti potpora industrije GSM-R-u vjerojatno neće potrajati dugo nakon 2030. Budući željeznički pokretni komunikacijski sustav (FRMCS) naslijedit će GSM-R kao jedan od ključnih elemenata Europskog sustava upravljanja željezničkim prometom (ERTMS). Podupirat će digitalizaciju željeznice i inovacije usluga. GSM-R i njegovi nasljednici, uključujući FRMCS, nazivaju se željezničke pokretne radijske komunikacije (RMR).
                  
               
                     (2)
                  
                  
                     U usporedbi s GSM-R-om, FRMCS nudi kvalitetniju uslugu, učinkovitije upotrebljava spektar i troškovno je učinkovitiji. Planira se i da će sustav omogućiti raznovrsnije aplikacije kao što su automatska vožnja vlakova (Automatic Train Operation, ATO) ili povezani sustav za podršku u vožnji (Connected Driver Advisory System, C-DAS). Očekuje se postupno uvođenje i drugih aplikacija. Kritičnim željezničkim aplikacijama FRMCS-a, kao što su praćenje i kontrola kritične infrastrukture, može se učinkovito upravljati s pomoću uskopojasnog interneta stvari (NB-IoT). FRMCS bi trebao imati mogućnost integriranja novih aplikacija i rezultata tehnološkog napretka u duljem razdoblju jer željeznički komunikacijski sustavi imaju puno dulji životni ciklus u usporedbi s javnim elektroničkim komunikacijskim mrežama i uslugama.
                  
               
                     (3)
                  
                  
                     Stoga je potrebno uskladiti frekvencijske pojaseve kako bi se omogućilo uvođenje FRMCS-a.
                  
               
                     (4)
                  
                  
                     Kako bi se omogućio paralelan rad sustava GSM-R i sustava koji će ga zamijeniti tijekom približno desetogodišnje faze prelaska s GSM-R-a na FRMCS te kako bi se za vrijeme i nakon migracije mogle iskoristiti prednosti novih kritičnih aplikacija u željezničkom prometu, nužan je pristup dostatno usklađenom spektru za RMR.
                  
               
                     (5)
                  
                  
                     Radi potpore zajedničkom pristupu spektru za RMR u cijeloj Uniji, Komisija je 12. srpnja 2018. u skladu s člankom 4. stavkom 2. Odluke br. 676/2002/EZ (Odluka o radiofrekvencijskom spektru) povjerila mandat Europskoj konferenciji poštanskih i telekomunikacijskih uprava (CEPT).
                  
               
                     (6)
                  
                  
                     CEPT je u okviru tog mandata dostavio Izvješće CEPT-a br. 74 od 3. srpnja 2020. i Izvješće CEPT-a br. 76 od 20. studenoga 2020. Ta se izvješća temelje na studijama izvedivosti i u njima se procjenjuje potrebna količina spektra, utvrđuju odgovarajući pojasevi spektra i predlažu usklađeni tehnički uvjeti za FRMCS.
                  
               
                     (7)
                  
                  
                     U Izvješću CEPT-a br. 74 posebno se ocjenjuje koegzistencija uređaja malog dometa iz Provedbene odluke Komisije (EU) 2018/1538 (2) i digitalnih europskih bežičnih telekomunikacija (DECT) iz Direktive Vijeća 91/287/EEZ (3) sa svim aplikacijama u susjednim frekvencijskim pojasevima, uključujući elektroničke komunikacijske usluge u frekvencijskim pojasevima 900 MHz i 2 GHz. U Izvješću se razmatra i uvođenje sustava bespilotnih zrakoplova u frekvencijskom pojasu 1 880–1 920 MHz.
                  
               
                     (8)
                  
                  
                     U usklađenim tehničkim uvjetima za RMR (FRMCS) bazne postaje koje djeluju u pojasu 1 900–1 910 MHz, koji su utvrđeni u Izvješću CEPT-a br. 76, pretpostavlja se da bazne postaje koje pružaju elektroničke komunikacijske usluge i za prijam koriste frekvencije iznad 1 920 Mhz u skladu s Provedbenom odlukom Komisije (EU) 2020/667 (4) imaju veću selektivnost u usporedbi s postojećim usklađenim europskim normama. Bazne postaje koje pružaju elektroničke komunikacijske usluge, a nalaze se u blizini RMR bazne postaje i ne ispunjavaju kriterij veće selektivnosti, trebalo bi prema potrebi prilagoditi kako bi se smanjile štetne smetnje.
                  
               
                     (9)
                  
                  
                     U Izvješću CEPT-a br. 74 razmatra se i tehnička izvedivost uporabe komercijalnih pokretnih mreža, uzimajući u obzir bežičnu pokrivenost i potrebe za pouzdanosti željezničkog sustava. U tom je izvješću potvrđena mogućnost uporabe komercijalnih pokretnih mreža za sve relevantne željezničke aplikacije, uključujući kritične željezničke aplikacije, pod uvjetom da relevantni dijelovi komercijalnih mobilnih mreža ispunjavaju zahtjeve za usluge željezničkih sustava.
                  
               
                     (10)
                  
                  
                     RMR prijamnici (bazne postaje i radiouređaji upravljačnice) trebali bi biti otporni na emisije na susjednim frekvencijama. Države članice mogu na nacionalnoj razini provesti dodatne mjere, primjerice za osiguranje koegzistencije s obzirom na DECT u frekvencijskom pojasu 1 880–1 900 MHz i RMR u frekvencijskom pojasu 1 900–1 910 Mhz ili frekvencijskog razmaka od 200 kHz između RMR-a i elektroničkih komunikacijskih mreža na frekvencijskoj granici od 925 Mhz.
                  
               
                     (11)
                  
                  
                     U Izvješću CEPT-a br. 76. nisu razmotreni sustavi FRMCS koji upotrebljavaju aktivne antenske sustave. Ako se pri uvođenju FRMCS-a budu uzimali u obzir aktivni antenski sustavi, trebalo bi provesti dodatne studije.
                  
               
                     (12)
                  
                  
                     Državama članicama koje nemaju željezničke pruge na kojima se prometuje trebalo bi dopustiti da odgode provedbu mjera za usklađivanje spektra za RMR dok ne budu imale u planu takav promet.
                  
               
                     (13)
                  
                  
                     Državama članicama trebalo bi u skladu s pravom EU-a dopustiti da, ovisno o nacionalnoj potražnji, datum početka provedbe mjera za usklađivanje spektra za RMR u frekvencijskom pojasu 1 900–1 910 MHz odrede tako da bude najkasnije 1. siječnja 2025.
                  
               
                     (14)
                  
                  
                     Provedbom ove Odluke ne dovodi se u pitanje pravo država članica da u skladu s pravom EU-a organiziraju i upotrebljavaju svoj radiofrekvencijski spektar u svrhu javnog reda, javne sigurnosti i obrane u skladu s člankom 1. stavkom 4. stavkom Odluke o radiofrekvencijskom spektru.
                  
               
                     (15)
                  
                  
                     Komisiji bi procjenu učinka ove Odluke na razini Unije i njezino pravodobno preispitivanje olakšalo izvješćivanje država članica o njezinoj provedbi, među ostalim o svim promjenama u području upravljanja spektrom koje imaju negativan učinak na interoperabilnost, kao i promptno izvješćivanje o svakoj primjeni članka 1. stavka 4. Odluke o radiofrekvencijskom spektru, uz obrazloženje te primjene.
                  
               
                     (16)
                  
                  
                     Mjere predviđene u ovoj Odluci u skladu su s mišljenjem Odbora za radiofrekvencijski spektar,
                  
               DONIJELO JE OVU ODLUKU:
         
            Članak 1.
            Ovom se Odlukom utvrđuju usklađeni uvjeti za dostupnost i učinkovitu uporabu radiofrekvencijskog spektra za željezničke pokretne radijske komunikacije (RMR) u pojasevima 874,4–880,0 MHz, 919,4–925,0 MHz i 1 900–1 910 MHz.
         
         
            Članak 2.
            Za potrebe ove Odluke, primjenjuju se sljedeće definicije:
            
                        (a)
                     
                     
                        „RMR terminal” znači jedinica pokretne radijske opreme pod kontrolom RMR mreže;
                     
                  
                        (b)
                     
                     
                        „radiouređaj upravljačnice” znači RMR terminal instaliran u vlaku koji može podržavati glasovne i podatkovne aplikacije;
                     
                  
                        (c)
                     
                     
                        „ekvivalentna izotropna izračena snaga” ili „EIRP” znači umnožak snage privedene anteni i apsolutnog ili izotropnog dobitka antene u danom smjeru u odnosu na izotropnu antenu.
                     
                  
         
            Članak 3.
            
               1.   Države članice do 1. siječnja 2022. određuju i stavljaju na raspolaganje na neisključivoj osnovi uparene frekvencijske pojaseve 874,4–880,0 MHz i 919,4–925,0 MHz za željezničke pokretne radijske komunikacije, u skladu s tehničkim uvjetima navedenima u Prilogu.
            
            
               2.   Ovisno o nacionalnoj potražnji, države članice najkasnije do 1. siječnja 2025. određuju i stavljaju na raspolaganje na neisključivoj osnovi neupareni frekvencijski pojas 1 900–1 910 MHz za željezničke pokretne radijske komunikacije, u skladu s tehničkim uvjetima navedenima u Prilogu.
            
            
               3.   Države članice osiguravaju da mreže koje upotrebljavaju frekvencijske pojaseve iz stavka 1. pružaju odgovarajuću zaštitu sustavima u susjednim pojasevima.
            
            
               4.   Države članice u kojima se na dan 1. siječnja 2022. ne pružaju željezničke usluge primjenjuju stavak 1. čim budu imale u planu puštanje željezničke pruge u promet.
            
         
         
            Članak 4.
            Države članice dužne su do 1. siječnja 2025. izvijestiti Komisiju o provedbi ove Odluke.
            Države članice prate uporabu frekvencijskih pojaseva obuhvaćenih ovom Odlukom za potrebe RMR-a i o svojim nalazima, uključujući sve učinke na interoperabilnost povezane s radiofrekvencijskim spektrom, izvješćuju Komisiju na njezin zahtjev ili na vlastitu inicijativu kako bi se, prema potrebi, omogućilo pravodobno preispitivanje ove Odluke.
         
         
            Članak 5.
            Ova je Odluka upućena državama članicama.
         
         
            Sastavljeno u Bruxellesu 28. rujna 2021.
            
               
                  Za Komisiju
               
               Thierry BRETON
               
                  Član Komisije
               
            
         
         
            (1)  SL L 108, 24.4.2002., str. 1.
         
         
            (2)  Provedbena odluka Komisije (EU) 2018/1538 оd 11. listopada 2018. o usklađivanju radiofrekvencijskog spektra za uporabu uređaja malog dometa u frekvencijskim pojasevima 874–876 MHz i 915–921 MHz (SL L 257, 15.10.2018., str. 57.).
         
            (3)  Direktiva Vijeća 91/287/EEZ od 3. lipnja 1991. o frekvencijskom pojasu predviđenom za koordinirano uvođenje digitalnih europskih bežičnih telekomunikacija (DECT) u Zajednicu (SL L 144, 8.6.1991., str. 45.).
         
            (4)  Provedbena odluka Komisije (EU) 2020/667 оd 6. svibnja 2020. o izmjeni Odluke 2012/688/EU u pogledu ažuriranja relevantnih tehničkih uvjeta koji se primjenjuju na frekvencijske pojaseve 1 920–1 980 MHz i 2 110–2 170 MHz (SL L 156, 19.5.2020., str. 6.).
      
      
         
            PRILOG
            DIO A
            
               TEHNIČKI UVJETI ZA GSM-R U POJASEVIMA 874,4–880,0 MHz I 919,4–925,0 MHz
            
            Za GSM-R primjenjuju se sljedeći parametri:
            Središnja frekvencija silazne veze GSM-R fDL = 921 MHz + n × 0,2 MHz (1), pri čemu je 
            Središnja frekvencija uzlazne veze GSM-R fUL = fDL – 45 MHz
            Pojasna širina GSM-R kanala je 200 kHz
            
               Tablica 1
            
            
               Zahtjevi unutar bloka za GSM-R bazne postaje u frekvencijskom pojasu 919,4 – 921 MHz nekoordinirano uvođenje
            
            
                        Pojasna širina kanala GSM-R-a
                     
                     
                        Najveći EIRP
                     
                  
                        200 kHz
                     
                     
                        = 70,5 dBm + (fDL – 921) × 40/3 dB
                     
                  
                        fDL je središnja frekvencija u MHz
                        Nema ograničenja EIRP-a na GSM-R baznim postajama koje emitiraju u frekvencijskom pojasu 921–925 MHz. Formula je primjenjiva za fDL ≤ 921 MHz. Da bi se omogućila viša razina EIRP-a, mora se primijeniti postupak koordinacije ili druge mjere za smanjenje smetnji.
                     
                  DIO B
            
               TEHNIČKI UVJETI ZA JEDAN ŠIROKOPOJASNI NOSIOC RMR-a U POJASEVIMA 874,4–880,0 MHz i 919,4–925,0 MHz
            
            
               Tehnički uvjeti za RMR bazne postaje koje upotrebljavaju širokopojasne tehnologije
            
            Tehnički uvjeti definirani u ovom odjeljku u obliku su maske ruba kanala (BEM) koja se primjenjuju na širokopojasne RMR bazne postaje. Tehnički uvjeti definirani u ovom odjeljku vrijede za jedan nosioc RMR-a koji upotrebljava širokopojasne tehnologije. BEM je utvrđen na temelju pretpostavke da prije uvođenja mreže nije potrebno uspostaviti detaljne sporazume o koordinaciji i suradnji. Kako bi se omogućio veći broj nosioca ili viši EIRP za bazne postaje RMR-a od onoga što je navedeno u usklađenim tehničkim uvjetima, mora se primijeniti postupak koordinacije ili druge mjere za smanjenje smetnji. Zabranjene su bazne postaje s aktivnim antenskim sustavima.
            Za radijske pristupne tehnologije, osim GSM-R-a, primjenjuju se sljedeći parametri:
            
                        —
                     
                     
                        donji rub najnižeg resursnog bloka je ≥ 919,6 MHz.
                        
                           Tablica 2
                        
                        
                           Opći zahtjev unutar bloka – nije obvezan
                        
                        
                                    Pojasna širina RMR kanala
                                 
                                 
                                    Najveći EIRP
                                 
                              
                                    Za bilo koju pojasnu širinu kanala
                                 
                                 
                                    Sljedeća vrijednost može se upotrijebiti ako je potrebna gornja granica: = min {65 dBm/kanal, maksimalni EIRP specifičan za pojasnu širinu kanala}
                                 
                              
                           Tablica 3
                        
                        
                           Specifični zahtjevi unutar bloka za kanale 5,6 MHz i 5 MHz obvezno za nekoordinirano uvođenje
                        
                        
                                    Pojasna širina RMR kanala
                                 
                                 
                                    Najveći EIRP
                                 
                              
                                    5,6 MHz
                                 
                                 
                                    = 62 dBm/5,6 MHz
                                 
                              
                                    5 MHz
                                 
                                 
                                    = 64,5 dBm/5 MHz + (fDL – 922,1) × 40/3 dB
                                 
                              
                                    fDL je središnja frekvencija u MHz.
                                    Dopušten je unutarpojasni način rada NB-IoT-a bez povećanja snage. Nije dopušten način rada NB-IoT-a u zaštitnom pojasu ni unutarpojasni način rada s pojačanjem snage.
                                 
                              
                           Tablica 4
                        
                        
                           Specifični zahtjevi unutar bloka za kanale 1,4 MHz i 200 kHz obvezno za nekoordinirano uvođenje
                        
                        
                                    Pojasna širina RMR kanala
                                 
                                 
                                    Najveći EIRP
                                 
                              
                                    1,4 MHz
                                 
                                 
                                    = 56 dBm/1,4 MHz + (fDL – 920,2) × 40/3 dB (napomena 1.)
                                 
                              
                                    200 kHz (napomena 2.)
                                 
                                 
                                    = 70,5 dBm/200 kHz + (fDL – 921) × 40/3 dB (napomena 3.)
                                 
                              
                                    fDL je središnja frekvencija u MHz.
                                    Napomena 1.: Formula je primjenjiva za fDL ≤ 921,7 MHz. Nema posebnih ograničenja EIRP-a iznad te vrijednosti.
                                    Napomena 2.: Primjenjuje se na samostalan način rada NB-IoT-a koji se sastoji od jednog resursnog bloka.
                                    Napomena 3.: Formula je primjenjiva za fDL ≤ 921,0 MHz. Nema posebnih ograničenja EIRP-a iznad te vrijednosti.
                                 
                              
                           Tablica 5
                        
                        
                           Zahtjevi izvan pojasa
                        
                        
                                    MHz od ruba bloka (919,4–925 MHz)
                                 
                                 
                                    Ograničenje EIRP-a
                                 
                              
                                    0 ≤ Δf < 0,2
                                 
                                 
                                    32,5 dBm/200 kHz
                                 
                              
                                    0,2 ≤ Δf < 1
                                 
                                 
                                    14 dBm/800 kHz
                                 
                              
                                    1 ≤ Δf < 10
                                 
                                 
                                    5 dBm/MHz
                                 
                              
                                    Ovisno o slučaju, na nacionalnoj razini mogu se primijeniti viša izvanpojasna ograničenja.
                                 
                              
                           Tablica 6
                        
                        
                           Osnovni zahtjev
                        
                        
                                    Frekvencijsko područje
                                 
                                 
                                    Ograničenje EIRP-a
                                 
                              
                                    880-915 MHz
                                 
                                 
                                    -49 dBm/5 MHz
                                 
                              
                                    Taj zahtjev ima prednost pred izvanpojasnim zahtjevima.
                                 
                              
                  
               Tehnički uvjeti za radiouređaje upravljačnice RMR-a koji upotrebljavaju širokopojasne tehnologije
            
            Za radijske pristupne tehnologije, osim GSM-R-a, primjenjuju se sljedeći parametri:
            Najveća izlazna snaga: viša od 23 dBm do najviše 31 dBm;
            ACLR (2): najmanje 37 dB;
            Regulacija snage uzlazne veze je obvezna i mora se aktivirati.
            
               Tehnički uvjeti za RMR terminale, osim radiouređaja upravljačnice, koji upotrebljavaju širokopojasne tehnologije
            
            Za radijske pristupne tehnologije, osim GSM-R-a, primjenjuju se sljedeći parametri:
            Najveća izlazna snaga: 23 dBm
            ACLR: najmanje 30 dB;
            Regulacija snage uzlazne veze je obvezna i mora se aktivirati.
            
               Tehnički uvjeti za RMR prijamnike koji upotrebljavaju širokopojasne tehnologije
            
            Pojasu se može pristupiti ako se upotrebljavaju tehnike za pristup radiofrekvencijskom spektru i za smanjenje smetnji kojima se osigurava odgovarajući radni učinak prijamnika u skladu s osnovnim zahtjevima Direktive 2014/53/EU Europskog parlamenta i Vijeća (3). Ako su odgovarajuće tehnike opisane u usklađenim normama ili njihovim dijelovima, a upućivanja na te norme objavljena u Službenom listu Europske unije u skladu s Direktivom 2014/53/EU, radni učinak mora biti barem jednak razini radnog učinka koja se povezuje s tim tehnikama.
            
               Tablica 7
            
            
               Zahtjevi u pogledu karakteristika prijamnika širokopojasne RMR bazne postaje
            
            
                        Parametar
                     
                     
                        Vrijednost
                     
                  
                        Razina željenog signala
                     
                     
                        RefSens + 3 dB
                     
                  
                        Najjači signal smetnje u pojasu 870–874,4 MHz (napomena 1.)
                     
                     
                        -34 dBm
                     
                  
                        Referentna točka je priključak antene radijskog modula. Referentna osjetljivost (RefSens) najmanja je srednja snaga primljena na priključku antene pri kojoj se mora postići zadani najmanji radni učinak.
                        Ti zahtjevi obuhvaćaju i blokiranje i intermodulaciju trećeg reda.
                        Napomena 1: Pretpostavlja se da je širina pojasa signala smetnje 200kHz.
                     
                  
               
            
               Tablica 8
            
            
               Zahtjevi samo za karakteristike prijamnika kabinskog radiouređaja širokopojasnog RMR-a
                (4)
            
            
                        Parametar
                     
                     
                        Vrijednost
                     
                  
                        Razina željenog signala
                     
                     
                        RefSens + 3 dB
                     
                  
                        Maksimalni signal smetnje u pojasu 880–918,9 MHz (napomena 1.)
                     
                     
                        -26 dBm
                     
                  
                        Maksimalni kontinuirani valni signal smetnje u pojasu 925,6–927 MHz
                     
                     
                        -13 dBm
                     
                  
                        Maksimalni kontinuirani valni signal smetnje u pojasu 927–960 MHz
                     
                     
                        -10 dBm
                     
                  
                        Maksimalni signal smetnje 5 MHz LTE (najniži nosioc na 927,6 MHz)
                     
                     
                        -13 dBm
                     
                  
                        Referentna točka je priključak antene radijskog modula. Referentna osjetljivost (RefSens) najmanja je srednja snaga primljena na priključku antene pri kojoj se mora postići zadani najmanji radni učinak.
                        Ti zahtjevi obuhvaćaju i blokiranje i intermodulaciju trećeg reda.
                        Napomena 1: Pretpostavlja se da je širina pojasa signala smetnje RFID-a 400 kHz.
                     
                  DIO C
            
               TEHNIČKI UVJETI ZA ŠIROKOPOJASNI RMR U POJASU 1 900–1 910 MHz (TDD)
            
            
               Tehnički uvjeti za RMR bazne postaje koje upotrebljavaju širokopojasne tehnologije
            
            Tehnički uvjeti definirani u ovom odjeljku u obliku su maske ruba kanala (BEM) koja se primjenjuje na širokopojasne RMR bazne postaje. BEM je utvrđen na temelju pretpostavke da prije uvođenja mreže nije potrebno uspostaviti detaljne sporazume o koordinaciji i suradnji. Zabranjene su bazne postaje s aktivnim antenskim sustavima.
            Primjenjuju se sljedeći parametri:
            
               Tablica 9
            
            
               Opći zahtjev unutar bloka – obvezan za nekoordinirano uvođenje
            
            
                        Pojasna širina RMR kanala
                     
                     
                        Najveći EIRP
                     
                  
                        10 MHz
                     
                     
                        = 65 dBm/10 MHz (Napomena 1.)
                        
                     
                  
                        
                           Napomena 1.: Države članice mogu dopustiti višu razinu EIRP-a, uz poštovanje mjera nacionalne koordinacije ili drugih mjera za smanjenje smetnji.
                     
                  
               
            
               Tablica 10
            
            
               Osnovni zahtjev
            
            
                        Frekvencijsko područje
                     
                     
                        Ograničenje EIRP-a
                     
                  
                        1 920 –1 980  MHz
                     
                     
                        -43 dBm/5 MHz
                     
                  
               Tehnički uvjeti za radiouređaje upravljačnice RMR-a koji upotrebljavaju širokopojasne tehnologije
            
            Primjenjuju se sljedeći parametri:
            Najveća izlazna snaga: 31 dBm
            ACLR: najmanje 37 dB;
            Neželjena izlazna snaga u pojasu 1 920–1 980 MHz:
            
                         
                     
                     
                        najviše -25 dBm/MHz u pojasu 1 920–1 925 MHz,
                     
                  
                         
                     
                     
                        najviše -30 dBm/MHz u pojasu 1 925–1 980 MHz;
                     
                  Regulacija snage uzlazne veze je obvezna i mora se aktivirati.
            
               Tehnički uvjeti za RMR terminale, osim radiouređaja upravljačnice, koji upotrebljavaju širokopojasne tehnologije
            
            Primjenjuju se sljedeći parametri:
            Najveća izlazna snaga: 23 dBm
            ACLR: najmanje 30 dB;
            Regulacija snage uzlazne veze je obvezna i mora se aktivirati.
            
               Tehnički uvjeti za RMR prijamnike koji upotrebljavaju širokopojasne tehnologije
            
            Pojasu se može pristupiti ako se upotrebljavaju tehnike za pristup radiofrekvencijskom spektru i za smanjenje smetnji kojima se osigurava odgovarajući radni učinak prijamnika u skladu s osnovnim zahtjevima Direktive 2014/53/EU. Ako su odgovarajuće tehnike opisane u usklađenim normama ili njihovim dijelovima, a upućivanja na te norme objavljena u Službenom listu Europske unije u skladu s Direktivom 2014/53/EU, radni učinak mora biti barem jednak razini radnog učinka koja se povezuje s tim tehnikama.
            
               Tablica 11
            
            
               Zahtjevi u pogledu karakteristika prijamnika širokopojasnih RMR baznih postaja
            
            
                        Parametar
                     
                     
                        Vrijednost
                     
                  
                        Razina željenog signala
                     
                     
                        RefSens + 3 dB
                     
                  
                        Najjači signal smetnje 5 MHz LTE u pojasu 1 805 –1 880  MHz
                     
                     
                        –20 dBm
                     
                  
                        Referentna točka je priključak antene prijamnika bazne postaje. Referentna osjetljivost (RefSens) najmanja je srednja snaga primljena na priključku antene pri kojoj se mora postići zadani najmanji radni učinak.
                        Ti zahtjevi obuhvaćaju i blokiranje i intermodulaciju trećeg reda.
                     
                  
               
            
               Tablica 12
            
            
               Zahtjevi samo za karakteristike prijamnika radiouređaje upravljačnice širokopojasnog RMR-a
                (5)
            
            
                        Parametar
                     
                     
                        Vrijednost
                     
                  
                        Razina željenog signala
                     
                     
                        RefSens + 3 dB
                     
                  
                        Najjači signal smetnje 5 MHz LTE u pojasu 1 805 –1 880  MHz
                     
                     
                        -13 dBm
                     
                  
                        Najjači signal smetnje 5 MHz LTE u pojasu 1 920 –1 980  MHz
                     
                     
                        -39 dBm
                     
                  
                        Referentna točka je priključak antene prijamnika bazne postaje. Referentna osjetljivost (RefSens) najmanja je srednja snaga primljena na priključku antene pri kojoj se mora postići zadani najmanji radni učinak.
                        Ti zahtjevi obuhvaćaju i blokiranje i intermodulaciju trećeg reda.
                     
                  
               (1)  Raster kanala GSM-R 200 kHz
            
               (2)  ACLR: Omjer snage istjecanja između susjednih kanala
            
               (3)  Direktiva 2014/53/EU Europskog parlamenta i Vijeća od 16. travnja 2014. o usklađivanju zakonodavstava država članica o stavljanju na raspolaganje radijske opreme na tržištu i stavljanju izvan snage Direktive 1999/5/EZ (SL L 153, 22.5.2014., str. 62.).
            
               (4)  U ovoj tablici navedeni su zahtjevi samo za RMR terminalne prijamnike koji nisu radiouređaji upravljačnice.
            
               (5)  U ovoj tablici navedeni su zahtjevi samo za RMR terminalne prijamnike RMR-a koji nisu radiouređaji upravljačnice.